section_heading: Kršćanstvo i Biblija
paragraph_text: Biblija, posebno Stari zavjet, sadrži ulomke koji se uglavnom interpretiraju kao osuđivanje homoseksualnosti. Kršćani i Židovi često citiraju takve ulomke kao argument protiv homoseksualnosti, istospolnog braka i sličnih tema, iako je povijesni kontekst i interpretacija istih kompleksna. Primjeri takvih ulomaka su priča o uništenju Sodome i Gomore i 22. redak osamnaestog poglavlja Levitskog zakonika ("Ne lijegaj s muškarcem kako se liježe sa ženom! To bi bila grozota."). Akademske debate o interpretaciji tih i sličnih ulomaka često se fokusiraju na njihovo smještanje unutar odgovarajućeg povijesnog konteksta.